Una dìe mi thucco a linnas pintas

Una dìe mi thucco a linnas pintas
e che paso in domo 'e s'abbaraddhu:
a imbertas andhào e a ispintas,
ma a passu velotze che unu caddhu.
Candho l'app'abbrantzata e ben'istrinta,
li naro: "A lu cheres su coraddhu,
cuddhu chi tenzo a bonu e a fettianu?"
Vistu ndh'appo de rosa e zutu in manu!

Dae cùe li sico e, a pacu a pacu,
cumintzo a li trattare su ballone;
issa mi narat a bìe's s'ippo maccu
o veramente forar de reione;
ieo, po li rispòndher a s'intaccu,
dìe chèrrer vènner a congrusione,
a contu su cuntrattu a lu serrare.
Non lu poto e m'obblìgar de t'amare!

Mi chéria' fàch' a Màriu Mattalenu,
ma ieo sèmper de s'idea mea:
candho so' a caddhu, mantenzo su vrenu
che bonu timoneri in sa marea,
carmu armu, patzìficu e serenu,
sentza mai cambiare de idea,
a iscaddhu de cantas sindh'a' bidu
burrascas chi sa' nàes an perdidu!